b'\n_START_ARTICLE_\nLicenca MIT\n_START_PARAGRAPH_\nLicenca MIT je prosta in odprtokodna licenca za programsko opremo, ki izvira s Tehnolo\xc5\xa1kega in\xc5\xa1tituta Massachusettsa (MIT). Je permisivna licenca, ker postavlja zelo malo omejitev za ponovno uporabo programske opreme v izpeljanih re\xc5\xa1itvah, zaradi \xc4\x8desar je \xc5\xa1iroko kompatibilna z drugimi licencami._NEWLINE_Licenca dovoljuje ponovno uporabo licencirane programske opreme v komercialni programski opremi, \xc4\x8de vse kopije programa pod to licenco vsebujejo tudi kopijo licen\xc4\x8dnih pogojev in obvestilo o avtorskih pravicah. Licenca MIT je kompatibilna tudi z licenco GPL, vendar je dovoljeno integrirati programsko opremo pod licenco MIT v programsko opremo pod licenco GPL, ne pa tudi obratno._NEWLINE_V letu 2015 je bila to po poro\xc4\x8danju Black Duck Software in GitHuba najbolj popularna licenca na podro\xc4\x8dju odprtokodne programske opreme.'